EkBass/fiwiki-20250220-pages-articles huggingface dataset:
Finljandskaja gazeta

Finljandskaja gazeta () oli Helsingissä vuosina 1900–1917 ilmestynyt venäjänkielinen sanomalehti. Se oli autonomian ajan ainoa pitkäikäinen Suomessa ilmestynyt venäläinen sanomalehti. Kenraalikuvernööri Bobrikov perusti Finljandskaja gazetan Venäjän hallituksen äänenkannattajaksi Suomen suuriruhtinaskunnassa. Sen tavoitteena oli edistää Suomen hallinnollista liittämistä Venäjään sekä suomalaisten ja venäläisten kansallista lähentymistä. Lehti rahoitettiin valtion ja kenraalikuvernöörin avustuksilla sekä virallisilla ilmoituksilla, jotka suomen- ja ruotsinkielisen virallisen lehden lisäksi oli pakko julkaista myös venäjänkielisessä lehdessä. Alkuvaiheessa Finljandskaja gazeta oli innokas propagandalehti, mutta vuoden 1905 suurlakon jälkeen sen tilaajamäärä ja merkitys romahti. Vähitellen siitä tuli ”elävä ruumis”, joka levisi vain osalle Suomessa asuvista venäläisistä. Lehden ilmestyminen lakkasi helmikuun vallankumouksen jälkeen. Finljandskaja gazetan julkaisijana toimi kenraalikuvernöörin kanslia. Se ilmestyi aluksi kolmesti, vuodesta 1901 lähtien neljästi, vuonna 1913 viidesti ja vuodesta 1914 kuudesti viikossa. Lehden levikki oli suurimmillaan 1 180 kappaletta vuonna 1904. Lisäksi sitä jaettiin vapaakappaleina virkamiehille. Vuoteen 1904 saakka sen rinnalla ilmestyi myös suomenkielinen viikkolehti Suomen Sanomat. ==Päätoimittajat== *Ivan Baženov (1901–1908) *Vladimir Lebedev (1907–1911) * V. Semjonov (1911) *B. V. Dobryšin (1911) *Ja. M. Grosman (1911, 1913, 1914) * Aleksandr Jefimov (1911–1913) * V. P. Krohin (1913–1914) * Nikolai Roždestvenski (1914–1916) * B. V. Starkov (1914) * A. A. Bašmakov (1914–1915) *P. Šveikovski (1915–1916). ==Lähteet== ==Aiheesta muualla== * Finljandskaja gazeta digitoituna Kansalliskirjastossa Luokka:Helsingin media Luokka:Ilmestymästä lakanneet suomalaiset venäjänkieliset sanomalehdet
Suomen Sanomat

Suomen Sanomat voi tarkoittaa seuraavia lehtiä: * Suomen Sanomat, Finljandskaja gazetan Helsingissä vuosina 1900–1904 ilmestynyt viikkolehti * Suomen Sanomat, Eino Yliruusin pienviljelijäpuolueen lehdet vuosina 1935–1936 ja 1945.
Alvar Törnudd

Alvar Saladin Törnudd (23. lokakuuta 1866 Viipuri – 23. helmikuuta 1943 Helsinki) oli suomalainen filosofian tohtori, kirjallisuuden tutkija ja pankinjohtaja. Törnuddin vanhemmat olivat insinööri Gustaf Törnudd ja Fanny Serenius. Hän pääsi ylioppilaaksi Viipurin lyseosta 1885 ja opiskeli Helsingin yliopistossa valmistuen filosofian kandidaatiksi ja maisteriksi 1890 sekä lisensiaatiksi ja tohtoriksi 1898. Törnudd väitteli tohtoriksi kirjallisuuden alalta ja oli 1900-luvun alussa mukana Euterpe-ryhmän toiminnassa. Hän sai 1901 sakkoja luettuaan laittomia asevelvollisuuskutsuntoja vastustaneen julistuksen Ruokolahden kirkossa. Törnudd toimi 25 vuotta Pohjoismaiden Osakepankin konttorin johtajana Imatralla ja hän työskenteli myös kolmen vuoden ajan Pohjoismaiden Yhdyspankin pääkonttorissa Helsingissä. == Teoksia == * Quelques feuilles d’un manuscrit inédit de Sénancour. Mémoires de la Société néophilologique de Helsinki. Helsingfors 1897 * Etienne Pivert de Sénancour : en literaturhistorisk studie : akademisk afhandling, väitöskirja. Helsingfors 1898 == Lähteet == * * * Martin Gardberg : Släkten Serenius Luokka:Suomalaiset kirjallisuustieteilijät Luokka:Suomalaiset pankinjohtajat Luokka:Vuonna 1866 syntyneet Luokka:Vuonna 1943 kuolleet
Tidningar ifrån Helsingfors

Tidningar ifrån Helsingfors oli Helsingissä vuosina 1829–1831 ilmestynyt ruotsinkielinen sanomalehti. Kirjanpainaja J. C. Frenckellin julkaisema sekalaista ainesta sisältänyt Tidningar ifrån Helsingfors kärsi tappion kilpailussa Helsingfors Tidningarin kanssa, ja se lopetettiin kannattamattomana. Kahdesti viikossa ilmestyneen lehden postilevikki oli suurimmillaan 247 kappaletta vuonna 1829. Toimittajana työskenteli Axel Gabriel Sjöström. ==Lähteet== ==Aiheesta muualla== * Tidningar ifrån Helsingfors Historiallisessa sanomalehtikirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Svenska Österbotten

Svenska Österbotten (vuosina 1894–1895 Gamlakarleby Tidning) oli Kokkolassa vuosina 1894–1898 ilmestynyt ruotsinkielinen sanomalehti. Svenska Österbotten perustettiin ruotsinmielisen Norra Postenin kilpailijaksi. Kielikysymyksessä se oli maltillinen ja pyrki ensi sijassa toimimaan paikallisena uutislehtenä ja edistämään kansansivistyksen asiaa. Kansanlehtien tapaan suurin osa aineistosta painettiin fraktuurakirjasimilla. Vuonna 1898 lehti joutui taloudellisiin vaikeuksiin ja lakkasi ilmestymästä uuden Österbottningen- lehden kilpailun takia. Kahdesti viikossa ilmestyneen lehden levikki oli 1250 kappaletta vuonna 1896. Vastaavina toimittajina työskentelivät F.A. Hellström (1894–1895) ja August Jakobsson (1895–1897). ==Lähteet== ==Aiheesta muualla== * Gamlakarleby Tidning digitoituna Kansalliskirjastossa * Svenska Österbotten digitoituna Kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Kokkolan media
Axel Cedercreutz (professori)

Axel Carl Magnus Cedercreutz (31. maaliskuuta 1873 Turku – 2. lokakuuta 1946 Helsinki) oli suomalainen lääkäri ja Helsingin yliopiston professori. ==Elämä== Cedercreutzin vanhemmat olivat tilanomistaja, sääntöperinnönhaltija eli fideikomissaari, vapaaherra Axel Fredrik Nikolaus Cedercreutz ja Johanna Lovisa (Louise) Mariana Björkenheim (1848–1921) Vuojoen kartanosta Eurajoelta. Hänellä oli kolme veljeä, Gustaf, Edvard ja Emil sekä sisar Karin Emilia. Hän pääsi ylioppilaaksi 1891 ja opiskeli Helsingin yliopistossa, valmistui filosofian kandidaatiksi ja maisteriksi vuonna 1894 sekä lääketieteen kandidaatiksi vuonna 1896, lääketieteen lisensiaatiksi vuonna 1900 ja lääketieteen ja kirurgian tohtoriksi vuonna 1902. Cedercreutz toimi Helsingin yliopiston ihotautiopin dosenttina vuosina 1908–1919 sekä syfilidologian ja ihotautien ylimääräisenä professorina vuosina 1919–1940. Cedercreutz julkaisi 1910-luvulla ensimmäisiä suomalaisia allergisia sairauksia käsitelleitä kirjoituksia. Hänet tunnettiin nimellä "Kuppaparoni" hänen syfiliksen hoidossa tekemänsä työn ansiosta. Hänen kaudellaan ihotautipotilaitten määrä oli ensimmäistä kertaa suurempi kuin sukupuolitautien potilasmäärä. Hänen veljensä oli kuvanveistäjä Emil Cedercreutz, jonka hevosveistos Äidinrakkaus vuodelta 1928 on entisen Iho- ja sukupuolitautien klinikan "Vanhan klinikan" edessä Varsapuistossa Unioninkadulla.Ihatsu, Sanna & Lehtonen, Riitta & Piha, Heikki & Seitsalo, Seppo: Terveisiä sairaalasta. Postikortit kertova pääkaupunkiseudun sairaaloiden historiasta., s. 21. Helsingin ja Uudenmaan sairaanhoitopiirin taidetoimikunta, 2017. ISBN 9789523010994. Axel Cedercreutz oli naimisissa vuodesta 1904 Ingrid Bergrothin kanssa. ==Galleria== Photograph of Axel Carl Magnus Cedercreutz with his wife Ingrid and granddaughter Isabella at Köyliönkartano.jpg|Köyliönkartanolla vaimonsa Ingridin ja lapsenlapsen Isabellan kanssa 1930-luvulla == Lähteet == * * Helsingin yliopiston opettaja- ja virkamiesluettelo 1918–2000 : Lääketieteellinen tiedekunta === Viitteet === Luokka:Suomalaiset lääkärit Luokka:Helsingin yliopiston professorit Luokka:Suomalaiset aateliset Luokka:Vuonna 1873 syntyneet Luokka:Vuonna 1946 kuolleet Luokka:Suomalaiset professorit
Willy Halpern

Wilhelm ”Willy” Halpern (16. kesäkuuta 1893 Wien, Itävalta – tammikuu 1976 Queens, New York, Yhdysvallat) oli itävaltalainen jalkapallomaalivahti. Hän pelasi suurimman osan urastaan Hakoah Wienissä, mutta ennen siirtymistään Hakoahiin hän pelasi SK Neugrönschl Wienissä ja SC Romania Wienissä. Hän oli Hakoahin ensimmäinen maajoukkuepelaaja hänen pelattuaan kolme ottelua Itävallan maajoukkueessa 1917–18Persson s. 51. Hän oli voittamassa Itävallan mestaruutta 1925. ==Lähteet== * ===Viitteet=== Luokka:Itävaltalaiset jalkapalloilijat Luokka:Vuonna 1893 syntyneet Luokka:Vuonna 1976 kuolleet
Politiken (Turku)

Politiken oli Turussa vuonna 1907 ilmestynyt ruotsinkielinen sanomalehti. Lehden perusti työväenliikettä lähellä ollut koulu- ja lehtimies Anton Karsten. Linjaltaan Politiken oli radikaali ja uudistusmielinen. Puoluejako ei sen mukaan voinut perustua pelkkään äidinkieleen. Kuusi kertaa viikossa ilmestynyt lehti lopetettiin pian taloudellisesti kannattamattomana. Sen kokemuksia hyödynsi ruotsinkielinen työväenlehti Arbetet. ==Lähteet== ==Aiheesta muualla== * Politiken Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Turun media
Heikki Reenpää

Heikki Reenpää (vuoteen 1935 Renqvist (19. tammikuuta 1896 Helsinki – 3. toukokuuta 1959) oli suomalainen kirjankustantaja ja professori. Hän oli kustannusosakeyhtiö Otavan apulaisjohtaja vuosina 1928–1938, toimitusjohtaja 1938–1956 ja johtokunnan puheenjohtana vuonna 1959. Reenpää sai professorin arvonimen vuonna 1956. Reenpään isä oli Alvar Renqvist, hänen puolisonsa Karin o.s. Sylvin,Kuka kukin oli. Wikisource ja hänen poikansa oli kirjankustantaja Heikki A. Reenpää.Kuka kukin on 1954, s. 695. Reenpää, Heikki Allan. __NOTOC__ ==Lähteet== * === Viitteet === ==Kirjallisuutta== * Luokka:Suomalaiset kirjankustantajat Luokka:Suomalaiset yritysjohtajat Luokka:Suomalaiset professorin arvonimen saaneet Luokka:Vuonna 1896 syntyneet Luokka:Vuonna 1959 kuolleet
Valkoinen tiikeri (kirja)

Valkoinen tiikeri () on intialaisen Aravind Adigan vuonna 2008 ilmestynyt esikoisromaani. Se voitti vuoden 2008 Booker-palkinnon. Romaani ilmestyi suomeksi 2009 Tarja Tevan suomentamana. Suomenkielisen laitoksen kustansi BTJ. Kirja kertoo kahdesta erilaisesta Intiasta ja heijastelee eroja kehittyneen ja kaupungistuneen Intian sekä köyhän maaseudun välillä. == Lähteet == Luokka:Intialaiset romaanit Luokka:Vuoden 2008 kirjat
Polecats Are Go!

Polecats Are Go! on uuden aallon rockabilly-yhtye Polecatsin esikoisalbumi vuodelta 1981. Levy-yhtiö on Mercury Records ja taustalla on Phonogram Ltd. Levyn on tuottanut Dave Edmunds, joka oli tuottamassa myös hieman aikaisemmin ilmestynyttä Stray Catsin esikoisalbumia. Kappaleen "Marie Celeste" on kuitenkin tuottanut Tony Visconti. Kappale lienee yhtyeen tunnusmelodia, sillä sanoituksessa mainitaan yhtye nimeltä. Albumilla äänittäjänä on toiminut Aldo Bocca. Albumin ilmestyessä yhtye oli ollut toiminnassa noin kolme vuotta. Aikaisemmin yhtyeeltä oli ilmestynyt single Rockabilly Guy Nervous-merkillä. Kappaleesta on uusi ja erityylinen versio tällä levyllä. Tältä albumilta on myös julkaistu hittisinglenä versio David Bowien kappaleesta "John, I'm Only Dancing". Muista kappaleista voisi mainita Dale Hawkins -klassikon "Little Pig" ja kappaleen "Big Green Car", josta The Zantees oli julkaissut oman versionsa vuotta aikaisemmalla albumillaan Out for Kicks. Levykannen on suunnitellut Malcolm Garrett ASSORTED iMaGes -yhtiöstä. Kiitoksissa on mainittu muun muassa Barry Murfet, Roger Ames sekä Robin Scott tämän kontrabassosta. LP-levyjä on valmistettu Suomessa ja kannen on tällöin tehnyt Helsingin Paino Oy. == Kappaleet == **Sivu 1** # "How High the Moon" (Lewis / Hamilton) # "Red, Ready, Amber" (Worman / Bloomberg) # "Don’t Cry Baby" (Boorer) # "Marie Celeste" (Worman / Bloomberg / Boorer / Rooney) # "Black Magic" (Miller / Trahan) # "Don’t Push" (Deal / Sixman) # "We Say Yeah!" (Marvin / Welch) ::Julkaisijat ovat 1. Chappell Music Ltd.; 4. Nervous Music; 6. Rockin Music; 7. EMI Film & Theatre Music Ltd. / EMI Music; 2., 3., 5. Copyright Control. **Sivu 2** # "Little Pig" (Mathis / Kilgore) # "Running Back" (Boorer) # "Big Green Car" (Allen / Howard / Boladian) # "Rockabilly Guy" (Bloomberg) # "Baby Doll" (Boorer / Rooney) # "All Night Long" (Rooney) # "John, I'm Only Dancing" (Bowie) ::Julkaisijat ovat: 1. Tristan Music Ltd.; 3. Burlington Music Ltd.; 4. Nervous Music; 6. BTW Music MCPS; 7. Mainman / Crysalis / Bewley Bros Ltd.; 2., 5. Copyright Control. Vaihtoehtoisina kappaleiden niminä on käytetty muotoja "We Say Yeah" sekä "John I'm Only Dancing". == Polecats == * Boz Boorer – soolokitara, laulu, piano, saksofoni * Neil Rooney – rummut, taustalaulu * Tim Worman– laulusolisti, kitara * Phil Blomberg – pystybasso, laulu Levykannen kuvassa yhtyeen jäsenet ovat tässä järjestyksessä vasemmalta oikealle. == Lähteet == * LP-levy Polecats Are Go! (Mercury 6359 057, 1981) * Luokka:Vuoden 1981 esikoisalbumit Luokka:Brittiläiset rockalbumit
Norra Posten

Norra Posten oli Uudessakaarlepyyssä ja Kokkolassa vuosina 1883–1898 ilmestynyt ruotsinkielinen sanomalehti. Ruotsinmielinen Norra Posten perustettiin fennomaanisen Mellersta Österbottenin korvaajaksi. Vuoden 1884 alussa se siirtyi Uudestakaarlepyystä Kokkolaan. 1880-luvulla Norra Posten oli yksi kiivaimmista svekomaanilehdistä, mutta myöhemmin sen linja laimeni ja muuttui enemmän paikalliseksi. Kokkolan ulkopuolella lehti kärsi Svenska Österbottenin kilpailusta. Vuonna 1898 sen seuraajaksi perustettiin Österbottningen. Aluksi kerran ja vuodesta 1887 lähtien kahdesti viikossa ilmestyneen lehden levikki oli 550 kappaletta vuonna 1885. == Päätoimittajina == *K. E. Wichman (1883), *Max Strömberg (1883–1884), *Johan Isak Kloström (1884–1889), *Johan Björkman (1890–1892), *A.F. Hellström (1892–1893), *Eliel Rajander (1894–1895), *Sigurd Roos (1896–1897) *Karl Alexander Björklund (1897–1898). ==Lähteet== ==Aiheesta muualla== * Norra Posten digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Kokkolan media Luokka:Uudenkaarlepyyn media
Skitsotyyppinen häiriö

Skitsotyyppinen häiriö tai skitsotyyppinen persoonallisuus (skitsotypaalinen häiriö; psykoosipiirteinen persoonallisuus, ICD-10-luokituksessa F21) on psykiatrian alaan kuuluva diagnoosi, joka tarkoittaa persoonallisuushäiriön ja skitsofreenisen psykoosin välimuotoa. Skitsotyyppinen persoonallisuus kuuluu osana ns. skitsofrenian kirjoon ja luokitellaan nykyisin psykoosiryhmään. Sosiaalinen eristäytyminen, outo käytös ja ajattelu sekä epätavanomaiset uskomukset ovat tyypillisiä, samoin kuin kylmä, asiaton tai outo käyttäytyminen (esimerkiksi vainoharhat). Myös pakkomielteet ja ajatusten sekä havaintojen häiriöt ovat tyypillisiä. Psykoottisia oireita sen sijaan esiintyy korkeintaan väliaikaisesti ja ohimenevästi. == Oireet == Henkilöllä esiintyy diagnoosin edellyttämä määrä seuraavia oireita. Diagnoosin edellytykset voivat vaihdella sen mukaan, käytetäänkö ICD-10-tautiluokitusta vai DSM-IV:tä: * käyttäytyminen kylmästi ja asiattomasti * kyvyttömyys nauttia * outo käytös * taipumus sosiaaliseen vetäytymiseen * vainoharhaiset ajatukset, jotka eivät ole kuitenkaan varsinaisia harhaluuloja * kokee toisten ihmisten ilmeiden ja eleiden viittaavan häneen (suhteuttamisharha) * depersonalisaatio eli itsensä kokeminen vieraaksi * derealisaatio ulkomaailman vieraaksi kokeminen * pakkomielteet * ajatus- ja havaintohäiriöt * satunnaisia, ohimeneviä psykoottisia jaksoja, joihin liittyy selviä aistiharhoja * kuulo- ja näköharhoja (esiintyvät yleensä ilman ulkoisia yllykkeitä) Diagnoosin erottaa varsinaisesta skitsofreniasta ensisijaisesti se, että sen diagnosointiin tarvitaan enintään kuukauden sairastumisjakso, kun taas skitsofreniaan vähintään kuuden kuukauden. Noin kaksi kolmasosaa tapauksista kehittyy skitsofreniaksi. == Lähteet == Luokka:Psyykkiset sairaudet
Morgonbladet (1871–1884)

Morgonbladet oli Helsingissä vuosina 1871–1884 ilmestynyt ruotsinkielinen sanomalehti. Morgonbladet perustettiin yrjökoskislaisten nuorfennomaanien äänenkannattajaksi. Sen nimellä haluttiin korostaa yhteyttä Helsingfors Morgonbladin ja aikaisemman Morgonbladetin perinteisiin. Kielikysymyksessä lehti vaati suomen ja ruotsin yhdenvertaisuutta. Taloudellisesti kannattamattomana se pysyi pystyssä vain suomalaisen puolueen ja päätoimittaja August Hagmanin tuella. Vuonna 1884 sen jatkajaksi perustettiin suomenmielinen Finland. Kuusi kertaa viikossa ilmestyneen lehden levikki oli suurimmillaan 1450 kappaletta vuonna 1876. ==Päätoimittajat== *Ernst Albert Forssell (1872–1873) *August Hagman (1874–1876 ja 1878–1884) *Kaarle Forsman (1877) *Kaarlo Castrén (1884). ==Lähteet== ==Aiheesta muualla== * Morgonbladet Historiallisessa sanomalehtikirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Mellersta Österbotten

Mellersta Österbotten oli Uudessakaarlepyyssä vuosina 1881–1882 ilmestynyt ruotsinkielinen sanomalehti. Lehden julkaisija oli Vaasasta kirjapainon ostanut lukkari W.J. Nessler. Toimittajana työskenteli pastori Johannes Bäck. Kerran viikossa ilmestynyt Mellersta Österbotten ilmoitti olevansa etupäässä kirkollisia asioita käsittelevä Uudenkaarlepyyn, Pietarsaaren ja Kokkolan paikallislehti. Kielikysymyksessä se oli maltillisen suomenmielinen. Lehti osoittautui pian kannattamattomaksi, ja uusi kustantaja alkoi julkaista sen tilalla ruotsinmielistä Norra Postenia. ==Lähteet== ==Aiheesta muualla== * Mellersta Österbotten Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Uudenkaarlepyyn media
Evelyn Marsden

Evelyn Marsden (myöhemmin Evelyn James; 15. lokakuuta 1883 Stockyard Creek, Etelä-Australia – 30. elokuuta 1938 Sydney, Uusi Etelä-Wales, Australia) oli ainoa RMS Titanicilla mukana ollut australialainen nainen, joka selviytyi onnettomuudesta. Marsden toimi laivalla stuerttina ja hoitajana ensimmäisen luokan matkustajille. Hän pelastui yhdessä Mary Sloanin kanssa pelastusveneeseen 16. Myöhemmin Sloan lähetti siskolleen kirjeen, jossa hän kertoi, että hänet ja Marsden vietiin tri Simpsonin huoneeseen juomaan viskiä ja vettä onnettomuuden aikana. Tämän jälkeen tri Simpson kiirehti pois eikä häntä nähty tämän jälkeen. Myös Marsdenin eno George Robinson oli mukana laivalla. Marsden työskenteli myös RMS Olympicillä ennen kuin hän siirtyi Titanicille. Onnettomuuden jälkeen Marsden palasi kotiinsa Australiaan. Marsden meni myöhemmin naimisiin tohtori William Abel Jamesin kanssa ja he muuttivat Wallaroohon, jossa asuivat 15 kuukautta ennen kuin muuttivat Bondiin, Sydneyyn. Evelyn kuoli 30. elokuuta 1938 ja hänen miehensä viikkoa myöhemmin. Heidät haudattiin Waverley Cemeterylle Sydneyyn. Heidän hautansa pysyi merkitsemättömänä vuoteen 2000 saakka, kunnes hautakivi siirrettiin heidän hautansa kohdalle 5. lokakuuta. == Lähteet == Luokka:Titanicin matkustajat ja miehistö Luokka:Australialaiset henkilöt Luokka:Vuonna 1883 syntyneet Luokka:Vuonna 1938 kuolleet
Mac Miller

Malcolm James McCormick (19. tammikuuta 1992 Pittsburgh, Pennsylvania, Yhdysvallat – 7. syyskuuta 2018 Los Angeles, Kalifornia, Yhdysvallat) taiteilijanimeltään Mac Miller, oli yhdysvaltalainen rap-artisti. == Elämäkerta== Malcolm McCormick syntyi 19. tammikuuta 1992 juutalaiseen perheeseen Pittsburghissa Pennsylvaniassa Yhdysvalloissa. Opiskeltuaan vuoden Taylor Allderdice High Schoolissa hän päätti keskittyä hip hop -uraansa. Hän oli jo aiemmin ollut kiinnostunut hip hopista. Räppäyksen lisäksi Miller osasi soittaa pianoa, kitaraa ja rumpuja. Ennen soolouraansa Miller kuului rap- ryhmään nimeltä The Ill Spoken Pittsburghista kotoisin olevan räppärin, Beedien, kanssa. Täytettyään 18 vuotta Miller allekirjoitti sopimuksen Rostrum Recordsin kanssa ja julkaisi mixtape-debyyttialbuminsa nimeltä K.I.D.S. elokuussa 2010. Hän kertoi ihailevansa mm. Big L:ää, Lauryn Hilliä, The Beastie Boysia ja OutKastia. Millerin debyyttialbumi Blue Slide Park julkaistiin 8. marraskuuta 2011, jota myytiin ensimmäisen viikon aikana 144 000 kappaletta. Miller löydettiin kuolleena 7. syyskuuta 2018 kotoaan San Fernando Valleyssa. Kuolinsyy oli huumeiden yliannostus. Hän oli ennen kuolemaansa käyttänyt kokaiinia, fentanyyliä ja alkoholia. == Diskografia == ===Albumit=== *Blue Slide Park (2011) *Watching Movies with the Sound Off (2013) *GO:OD AM (2015) *The Divine Feminine (2016) *Swimming (2018) *Circles (2020) *Balloonerism (2025) ===Mixtapet=== *But My Mackin' Aint Easy (2007) *How High: The Mixtape (2008) *The Jukebox: Prelude to Class Clown (2009) *The High Life (2009) *K.I.D.S. (2010) *Best Day Ever (2011) *I Love Life, Thank You (2011) *Macadelic (2012) *Run on sentences (2013) *Delusional Thomas (2013) *Faces (2014) *Run on sentences volume 2 (2015) ===EP:t=== *On and On and Beyond (2011) == Lähteet == == Aiheesta muualla == * Viralliset sivut Luokka:Yhdysvaltalaiset hip hop -artistit Luokka:Juutalaiset hip hop -artistit Luokka:Vuonna 1992 syntyneet Luokka:Vuonna 2018 kuolleet Luokka:Seulonnan keskeiset artikkelit
Hannes Volotinen

Johannes (Hannes) Volotinen (15. elokuuta 1911 Ilomantsi – 20. toukokuuta 1980 Joensuu) oli suomalainen agrologi, maatalousaineiden opettaja ja vuosina 1970–1975 kansanedustaja, ensin Suomen Maaseudun Puolueen (SMP) ja vuodesta 1972 Suomen Kansan Yhtenäisyyden Puolueen (SKYP) eduskuntaryhmässä. Volotinen valmistui agrologiksi Kurkijoen maatalousopistosta vuonna 1936 ja toimi Laatokan Karjalan maanviljelysseuran rajaseutukonsulenttina 1937–1939, Verkkoteollisuus oy:n Vaasan konttorin päällikkönä 1945, Pohjois-Karjalan maanviljelysseuran asutustoimikunnan raivausteknikkona ja asutusneuvojana 1946–1954. Sen jälkeen hänestä tuli maatalousaineiden va. opettaja, ensin Enoon ja Kiteelle 1955–1958, sitten vakituinen Kiteen kansalaiskouluun vuodesta 1960. Asutus- ja maatilatalousliiton piirisihteerinä hän työskenteli vuodesta 1962. SKYP:n puoluesihteeri Volotinen oli vuosina 1979–1980. == Lähteet == * Luokka:Kansanedustajat Luokka:Suomen maaseudun puolueen poliitikot Luokka:Suomen kansan yhtenäisyyden puolueen poliitikot Luokka:Suomen puolueiden puoluesihteerit Luokka:Kiteen kaupunginvaltuutetut Luokka:Pohjois-Karjalan vaalipiiri Luokka:Suomalaiset opettajat Luokka:Vuonna 1911 syntyneet Luokka:Vuonna 1980 kuolleet
Eino Syrjä

Eino Kalervo Syrjä (9. maaliskuuta 1928 Virrat – 5. joulukuuta 2002 Virrat) oli suomalainen poliitikko ja metsäalan yrittäjä. Hän toimi SMP:n kansanedustajana vuosina 1970–1972. Syrjä kävi kansakoulun ja vuonna 1951 metsäopiston. Hän toimi valmistuttuaan Virtain metsänhoitoyhdistyksen neuvojana 1951–1967 ja ryhtyi sitten vuonna 1967 metsäalan yrittäjäksi. Hän oli Virroilla kunnanvaltuutettuna. Syrjä kuului myös Pirkanmaan maakuntaliiton liittohallitukseen. == Lähteet == * Luokka:Kansanedustajat Luokka:Suomen maaseudun puolueen poliitikot Luokka:Virtain kaupunginvaltuutetut Luokka:Pirkanmaan vaalipiiri Luokka:Suomalaiset yrittäjät Luokka:Vuonna 1928 syntyneet Luokka:Vuonna 2002 kuolleet
Xecutioner’s Return

__NOTOC__ Xecutioner’s Return on amerikkalaisen death metal -yhtyeen Obituaryn seitsemäs studioalbumi, joka julkaistiin 27. elokuuta 2007. Albumin nimi on johdettu Obituaryn alkuperäisestä bändin nimestä joka oli Xecutioner. Se oli myös ensimmäinen albumi sitten Cause of Death -albumin joka levytettiin ilman kitaristi Allen Westiä. == Kappaleet == # # # # # # # # # # # == Kokoonpano == * John Tardy – laulu * Ralph Santolla – soolokitara * Trevor Peres – rytmikitara * Frank Watkins – basso * Donald Tardy – rummut == Arvostelut == * About.com: About.com: Album review * AllMusic: AllMusic review * Blabbermouth: Blabbermouth: CD review * Desibeli.net: Obituary: Xecutioner´s Return Viitattu 5.1.2023. * Imperiumi: 7½/10Obituary – Xecutioner's Return Viitattu 5.1.2023. * Soundi: Obituary: Xecutioner´s Return Viitattu 5.1.2023. == Lähteet == == Aiheesta muualla == * Xecutioner’s Return discogs.com- sivustolla * Luokka:Obituaryn albumit Luokka:Vuoden 2007 albumit
Harold Camping

Harold Egbert Camping (19. heinäkuuta 1921 – 15. joulukuuta 2013 Kalifornia) oli yhdysvaltalainen kristillinen radiokuuluttaja. Hän oli kalifornialaisen Family Radio -radiokanavayhdistyksen puheenjohtaja. Campingin päivittäinen radio-ohjelma Open Forum lähetettiin yli 60 yhdysvaltalaisella radiokanavalla. Camping oli tunnettu pyrkimyksistään ennustaa maailmanlopun tuloa Raamattua numerologisesti tulkiten. Hän ennusti vuuonna 2010, että Jeesus palaisi ja vanhurskaat temmattaisiin taivaaseen 21. toukokuuta 2011, minkä jälkeen maapallolla olisi seurannut viiden kuukauden ajanjakso tulta, tulikiveä ja tauteja, joiden seurauksena miljoonia olisi kuollut joka päivä; tämä ajanjakso olisi päättynyt 21. lokakuuta 2011 maailmanloppuun, jolloin Jumala olisi tuhonnut koko maailmankaikkeuden. Campingin aikaisemmin ennustamia tuomiopäiviä olivat 21. toukokuuta 1988 ja 7. syyskuuta 1994. Hänen ennustuksensa vuodesta 2011 oli laajasti uutisoitu ja sai vastauksia sekä ateistisilta että kristillisiltä yhdistyksiltä. Toukokuun 21. päivän tultua ja mentyä ilman mitään vakavia seurauksia Camping sanoi uskovansa, että ”hengellinen” tuomio oli tapahtunut tuona päivänä, ja että fyysinen taivaaseentempaus tapahtuisi 21. lokakuuta 2011 samanaikaisesti kun Jumala tuhoaa maailmankaikkeuden. Kesäkuussa 2011 Camping joutui sairaalaan aivoverenkiertohäiriön takia; tämä todettiin myöhemmin aivoinfarktiksi. Hän jäi myös paljolti pois julkisuudesta ohjelmansa lopettamisen jälkeen. Hänelle myönnettiin vuoden 2011 matematiikan Ig Nobel -palkinto ansionaan maailman opettaminen tarkkaavaisemmaksi matemaattisia oletuksia ja laskelmia tehtäessä. Samalla palkittiin myös muun muassa Pat Robertson (maailmanloppu 1982) ja Elizabeth Clare Prophet (1990). ==Katso myös== *Vuoden 2011 maailmanlopun ennustus ==Lähteet== == Aiheesta muualla == * Family radion kotisivu * Family Radio Europe (English) lähettää ohjelmaa, joka on kuultavissa Suomessa satelliitista Hotbird (13°E) 12.597 GHz V Luokka:Yhdysvaltalaiset evankelistat Luokka:Kristillinen media Luokka:Ig Nobel -palkitut Luokka:Vuonna 1921 syntyneet Luokka:Vuonna 2013 kuolleet
Pako Siperiasta

Pako Siperiasta (, ) on vuonna 2001 ilmestynyt saksalainen toiseen maailmansotaan sijoittuva elokuva, jonka ohjasi Hardy Martins. == Aiheesta muualla == * Luokka:Toiseen maailmansotaan pohjautuvat elokuvat Luokka:Vuoden 2001 saksalaiset elokuvat
Darkest Day

Darkest Day on Obituaryn kahdeksas studioalbumi, joka julkaistiin 30. kesäkuuta 2009. Se on yhtyeen viimeinen, jolla oli mukana pitkäaikainen basisti Franks Watkins. Albumin kansitaiteesta vastaa Andreas Marschall. == Kappaleet == # # # # # # # # # # # # # == Kokoonpano == * John Tardy – laulu * Ralph Santolla – kitarat * Trevor Peres – kitarat * Frank Watkins – basso * Donald Tardy – rummut == Arvostelut == * AllMusic: AllMusic review * Imperiumi: 8/10Obituary – Darkest Day Viitattu 5.1.2023. == Lähteet == == Aiheesta muualla == * Darkest Day discogs.com -sivustolla * Luokka:Obituaryn albumit Luokka:Vuoden 2009 albumit
Pop-uskonto

Pop-uskonto on suomalaisen Neljä Ruusua -yhtyeen kuudes studioalbumi, joka julkaistiin lokakuussa 1993. Levyn on tuottanut yhtye itse, Pekka Witikka ja Tommi Lindell.Pop-uskonto-albumin kansilehtinen. Albumi nousi Suomen virallisen albumilistan ensimmäiselle sijalle. Yhteensä listaviikkoja levylle kertyi 22. Albumi ylitti kultarajan julkaisuvuonnaan ja platinarajan kuusi vuotta myöhemmin. Levyä on myyty yhteensä yli 55 800 kappaletta. ”Kuka näkee” julkaistiin albumin ensimmäisenä singlenä, ja se nousi singlelistan sijalle 20, radiosoittolistan sijalle kolme ja Rumban 50 Hittiä -listan kärkeen. Kappaleeseen kuvattiin myös Aulis Moision ja Tommi Tikan ohjaama musiikkivideo. Toinen single ”Poplaulajan vapaapäivä” nousi sijalle kuusi radiolistalla sekä single- ja 50 Hittiä -listan toiselle sijalle. Kappaleen musiikkivideon ohjasivat jälleen Aulis Moisio ja Tommi Tikka. ”Idänprinsessa” nousi singlelistan sijalle seitsemän ja 50 Hittiä -listan sijalle 18. ”Meistä jokainen” julkaistiin albumin neljäntenä singlenä. Kappale ”Luen” nousi myös 50 Hittiä -listan sijalle 43. == Kappaleet == Kaikki san. Ilkka Alanko, säv. Kode Koistinen sekä sov. Ilkka Alanko ja Kode Koistinen, ellei muuta mainittu. == Tekijät == Neljä Ruusua * Ilkka Alanko * Kode Koistinen * Lade Laakkonen * Kämy Kämäräinen Muut esiintyjät * Erkki Hiltunen, Heikki Vehmanen, Jorma Katrama, Lauri Haapanen, Mikko Pesonen, Rauno Salminen, Seppo Rautasuo, Simo Rautasuo, Teodor Nicolau, Tuomas Ikonen – viulu * Mauri Pietikäinen – alttoviulu * Kari Lindstedt – sello Tuotanto * Pekka Witikka – tuotanto, äänitys, miksaus, koskettimet, ohjelmointi * Tommi Lindell – tuotanto, koskettimet, ohjelmointi * Dan Tigerstedt – äänitys * Juha Laakso – äänitys * T. T. Oksala – äänitys * Pauli Saastamoinen – masterointi * Jouko Lehtola – valokuvat * Hannele E. Vanha-aho – ulkoasu * Osmo Leppälä – ulkoasu, kansitaide == Lähteet == Luokka:Neljän Ruusun albumit Luokka:Vuoden 1993 albumit Luokka:Suomalaiset pop rock -albumit
PeaZip

PeaZip on purku- ja pakkausohjelma, jonka on kehittänyt Giorgio Tani. Ohjelman ensimmäinen versio julkaistiin 16. syyskuuta 2006.http://www.peazip.org/peazip0-changelog.txt Peazip 0-version lokitiedosto PeaZip on saatavilla Windowsille, Linuxille, Mac OS X:lle sekä 32-bittisenä että 64-bittisenä. PeaZip toimii GTK+ sekä Qt ympäristöissä. Ohjelma tukee myös AES 256, Blowfish, Twofish 256 sekä Serpent 256 -salausalgoritmeja. == Tuetut formaatit == === Täysi tuki pakkaamiselle ja purkamiselle === * 7z * 7z-itsepurkautuva (SFX) * FreeArc ARC / WRC * bzip2: bz2, tar.bz2, tbz, tb2 * gzip: gz, tar.gz, tgz * PAQ: 8F / JD / L / O, * PEA (natiivi tiedostomuoto) * QUAD / BALZ / BCM * split (.001) * Tar * WIM * XZ * ZIP === Tuki selaus / testaus / purku === * ACE * ARJ * CAB * CHM * CPIO * DEB * EAR * ISO CD/DVD Levykuva * JAR * LZMA * LZH * Nullsoft Scriptable Install System asennusohjelma * OpenDocument * PET/PUP (Puppy Linux asennusohjelma) * PAK / PK3 / PK4 * RAR * RPM (RedHat) * SMZIP * U3P * WAR (Sun Microsystems) * XPI * Z * ZIPX === Paketin korjaaminen === * FreeArc ARC-tiedostomuoto == Lähteet == Luokka:Pakkausohjelmat Luokka:Windows-ohjelmat Luokka:Linux-ohjelmat Luokka:Mac OS -ohjelmat Luokka:Vapaat ohjelmistot
Video Greatest Hits - HIStory

Video Greatest Hits - HIStory on Michael Jacksonin musiikkivideokokoelma, jonka Sony Music Video Enterprises julkaisi VHS:lle ja Laserdisc:lle vuonna 1995 ja DVD:lle vuonna 2001. == Kappalelista == # "Brace Yourself" - 3:22 # "Billie Jean" (Thriller, January 1983) - 4:55 #* Ohjannut: Steve Barron # "The Way You Make Me Feel" (Full 9 minute version) (Bad, November 1987) - 9:23 #* Ohjannut: Joe Pytka # "Black or White" (Full "Panther" version) (Dangerous, October 1991) - 11:00 #* Ohjannut: John Landis # "Rock with You" (Off the Wall, November 1979) - 3:23 #* Ohjannut: Bruce Gowers # "Bad" (Full 18-minute version) (Bad, September 1987) - 16:14 #* Ohjannut: Martin Scorsese # "Thriller" (Thriller, December 1983) - 13:43 #* Ohjannut: John Landis # "Beat It" (Thriller, February 1983) - 4:56 #* Ohjannut: Bob Giraldi # "Remember the Time" (Dangerous, February 1992) - 9:17 #* Ohjannut: John Singleton # "Don't Stop 'til You Get Enough" (Off the Wall, July 1979) - 4:12 #* Ohjannut: Nick Saxton # "Heal the World" (Dangerous, November 1992) - 6:25 #* Ohjannut: Joe Pytka # Credits ("Heal the World" Instrumental) Luokka:Michael Jacksonin videot
Zied Derbali

Zied Derbali (s. 11. lokakuuta 1984 Jelma, Tunisia) on tunisialainen jalkapalloilija. Puolustajana pelaava Derbali edustaa Tunisian pääsarjassa pelaavaa US Monastiria. Hänen nuorempi veljensä Sameh pelaa jalkapalloa Espérancessa. ==Maajoukkueura== Derbali sai ensimmäisen maajoukkuekutsunsa 1. lokakuuta 2009. Hän pelasi kuitenkin ensimmäisen maaottelunsa Tunisian paidassa 29. toukokuuta 2011 harjoitusottelussa Keski-Afrikan tasavaltaa vastaan. == Saavutukset == * Tunisian cup: 2007, 2008 * Tunisian-mestaruus: 2009, 2010 * Arabian Mestarien liiga: 2009 * Pohjois-Afrikan Cup-voittajien cup: 2009 == Aiheesta muualla == * Kawarji Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Lännen turkismetsästäjät

Lännen turkismetsästäjät olivat Yhdysvaltain lännessä 1822-1840 turkiseläimiä ansoilla metsästäneitä valkoisia miehiä. He liikkuivat vihamielisten intiaanien mailla pyydystäen eläimiä kaupattaviksi eteenpäin (turkiskauppa)Villi Länsi, Davis&Rosa; 1996, ISBN 951-0-20636-9, s 20-21. Yleensä metsästäjät liikkuivat 1-3 hengen ryhminä monesti vuoristossa. Turkismetsästäjät kartoittivat valkoisille aiemmin tuntematonta aluetta. == Rendez-vousien aika == Tunnetuimpia 1820- ja 1830-lukunen ansapyytäjiä olivat Jim Bridger, Jim Beckworth, John Johnson ja Old Bill Williams. Ensimmäiset ansalla pyytäjät lähtivät purjehtimaan laivalla Missouri-jokea vuonna 1822 palatakseen kolmen vuoden päästä sovitulle kohtauspaikalle. Tällöin vuonna 1825 aloitettiin säännöllinen turkismetsästäjien tapaamisjärjestelmä, jota kutsuttiin ranskankielisellä termillä rendezvous. Viimeinen rendezvous oli vuonna 1840, jolloin turkisten kysyntä oli vähentynyt niin kuin majavien määräkin. Turkismetsästäjiä uhkasivat monesti vihamieliset intiaanit, kimppuun käyvä karhu, hevosen karkaaminen jne. Niinpä ensimmäiseltä vuoden 1822 retkeltä palasi kohtauspaikalle vain 120. Vain harva turkismetsästäjä sai työstään edes kohtalaisia ansioita, useimmat pysyivät köyhinä. Jotkut avioituivat intiaanien kanssa. Turkismetsästyskauden mentyä ohi muutamat alkoivat metsästää biisoneita, toiset rupesivat armeijan tiedustelijoiksi jne. == Lähteet == * === Viitteet === == Aiheesta muualla == * http://www.legendsofamerica.com/we- explorerlist-b.html#Jim%20Bridger%20(1804-1881) Luokka:Villi länsi Luokka:Metsästys
Ukko Goriot

Ukko Goriot () on vuonna 1835 ilmestynyt ranskalaisen Honoré de Balzacin teos. Sen suomensi vuonna 1927 Eino Voionmaa. Sitä pidetään yhtenä Balzacin tärkeimmistä ja tunnetuimmista teoksista. Romaanin tapahtumapaikkana on täysihoitola Pariisissa vuonna 1819. Kirjan tarina seuraa kolmea henkilöä, ukko Goriot’ta, salaperäistä herra Vautrinia ja oikeustieteen opiskelijaa Eugène de Rastignacia. Henkilöt kuvaavat elämän eri vaiheita ja yhteiskunnan eri luokkia. == Kirjallisuutta == * == Aiheesta muualla == * Ukko Goriot Gutenberg-projektissa. * Ukko Goriot Internet Archivessa. * Ukko Goriot äänitiedostoina. Luokka:Ranskalaiset romaanit Luokka:1830-luvun kirjat
Brookline

Brookline on kunta Massachusettsin osavaltiossa, Yhdysvalloissa. Kunta ympäröi Bostonin ja Newtonin kaupunkeja. Vuonna 2010 Brooklinessa oli 58 732 asukasta. Yhdysvaltain entinen presidentti John F. Kennedy oli kotoisin Brooklinesta. ==Lähteet== Luokka:Massachusettsin kunnat Luokka:Norfolkin piirikunta
If You Had My Love

”If You Had My Love” on yhdysvaltalaisen laulajan Jennifer Lopezin esikoisalbumilta On the 6 ensimmäisenä julkaistu single. Rodney Jerkinsin, LaShawn Danielsin ja Cory Rooneyn kirjoittama single julkaistiin toukokuussa 1999 ja se sijoittui Yhdysvaltojen Billboard Hot 100 -listan kärkeenTop 100 Music Hits, Top 100 Music Charts, Top 100 Songs and The Hot 100 Billboard.com ja Britannian singlelistan sijalle neljä.Chart Stats - Jennifer Lopez - If You Had My Love chartstats.com ”If You Had My Love” -singleä myytiin AustraliassaARIA Charts - Accreditations - 1999 Singles ARIA.com ja Yhdysvalloissa platinaa,RIAA - Recording Industry Association of America RIAA.com ja SaksassaBundesverband Musikindustrie: Gold-/Platin - Datenbank musikindustrie.de ja Ranskassa kultaa.Disque en France disqueenfrance.com Paul Hunterin ohjaama musiikkivideo kuvattiin huhtikuussa 1999 ja sillä oli neljä ehdokkuutta vuoden 1999 MTV Video Music Awards -tapahtumassa: ”Best Female Video”, ”Best Dance Video”, ”Best Pop Video” ja ”Best New Artist”. == Kappaleet == # # == Lähteet == Luokka:Vuoden 1999 kappaleet Luokka:Jennifer Lopezin kappaleet Luokka:Suomen singlelistan ykköset Luokka:Billboard Hot 100 -listan ykköset
Hillsborough Stadium

Hillsborough on jalkapalloseura Sheffield Wednesdayn kotistadion Sheffieldissä, Pohjois-Englannissa. Stadion valmistui vuonna 1899. Sitä on uudistettu moneen otteeseen valmistumisensa jälkeen, erityisesti vuoden 1989 onnettomuuden jälkeen. Tuolloin katsomossa syntyi FA Cupin välieräottelun aikana väentungos ja joukkopaniikki, jossa kuoli 96 ihmistä. Tällä hetkellä Stadionin katsojakapasiteetti on 39 812\. Kaikki paikat ovat vuoden 1989 katastrofin jäljiltä istumapaikkoja. Suunnitelmia kapasiteetin kasvattamiseksi on kuitenkin olemassa. Stadionin yleisöennätys on 72 841 vuodelta 1934 FA Cupin ottelusta Manchester Cityä vastaan. Nykyisen kapasiteetin aikana ennätys on 39 640 vuodelta 1993 ottelusta Manchester Unitedia vastaan. == Aiheesta muualla == Luokka:Englannin jalkapallostadionit Luokka:Sheffieldin urheilu Luokka:South Yorkshiren rakennukset ja rakennelmat Luokka:1890-luvulla rakennetut rakennukset ja rakennelmat
Muhammad Nawaz

Muhammad Nawaz (15. elokuuta 1924 Budhial – 13. toukokuuta 2004 Budhial) oli pakistanilainen yleisurheilija, joka kilpaili keihäänheitossa. Nawaz voitti vuonna 1954 kultaa Aasian kisoista ja hopeaa Kansainyhteisön kisoissa, joissa hän heitti tuloksen 68,09. Hän osallistui Melbournen olympialaisiin 1956, joissa hän oli finaalin neljästoista. Nawaz voitti vuonna 1958 Aasian kisat toista kertaa peräkkäin tuloksellaan 69,41 metriä. Vuonna 1960 Nawaz heitti ennätyksensä 76,39 metriä ja osallistui Rooman olympialaisiin, joissa hän jäi karsinnan 20. sijalle eikä päässyt loppukilpailuun asti. Hän sai Aasian kisoista 1962 hopeaa, jonka lisäksi hän nappasi pronssimitalin Kingstonissa pidetyistä Kansainyhteisön kisoista 1966. == Lähteet == Luokka:Pakistanilaiset keihäänheittäjät Luokka:Vuonna 1924 syntyneet Luokka:Vuonna 2004 kuolleet
No Me Ames

"No Me Ames" on yhdysvaltalaisen laulajan Jennifer Lopezin esikoisalbumilta On the 6 toisena julkaistu single. Singlen rajoitetusta julkaisusta johtuen monet pitävät kuitenkin "Waiting for Tonight" -kappaletta albumin toisena singlenä. "No Me Ames", Lopezin ja Marc Anthonyn espanjankielinen duetto, julkaistiin kesäkuussa 1999 ja se julkaistiin ainoastaan Latinalaisen Amerikan markkinoilla. Single oli Billboardin Latin Tracks -listan kärjessä seitsemän peräkkäistä viikkoa.Top Latin Songs, Latin Music Hits & Popular Latin Music Charts Billboard.com "No Me Ames" -kappaleesta tehty salsa-versio julkaistiin Anthonyn vuonna 1999 julkaistulla kokoelma-albumilla Desde Un Principio: From the Beginning. Singlen alkuperäinen versio julkaistiin puolestaan Anthonyn vuoden 2006 kokoelma-albumilla, Sigo Siendo Yo (Grandes Exitos). "No Me Ames" oli ehdokkaana vuoden 2000 Latin Grammy Awards -tapahtumassa "Best Pop Duo or Group with Vocal Performance" ja "Best Short Form Music Video" -kategorioissa. Saman vuoden Billboard Latin Music Awards -tapahtumassa kappale voitti palkinnon "Tropical/Salsa Track of the Year", "Hot Latin Track of the Year" ja "Hot Latin Track of the Year By Duo" -kategorioissa. Kappaleen italiankielinen alkuperäisversio, "Non Amarmi", julkaistiin vuonna 1992 ja sen kirjoittivat Giancarlo Bigazzi, Marco Falagiani ja Aleandro Baldi. == Raidat == === USA:n ja Meksikon CD-single === # "No Me Ames" (duetto Marc Anthonyn kanssa) \- 4:38 # "No Me Ames" (Tropical Remix Marc Anthonyn kanssa) \- 5:03 === Argentinan CD-single === # "No Me Ames" (duetto Marc Anthonyn kanssa) \- 4:38 # "If You Had My Love" - 4:25 == Remix-versiot == * "No Me Ames" (Pablo Flores Club Mix) (Marc Anthonyn kanssa) * "No Me Ames" (Tropical Remix) (Marc Anthonyn kanssa) * "No Me Ames" (Salsa-versio) (Marc Anthonyn kanssa) == Lähteet == Luokka:Jennifer Lopezin kappaleet Luokka:Vuoden 1999 kappaleet
.info

.info (sanasta information, ) on ylätason verkkotunnus. Tunnus on tarkoitettu tietoa antaville sivustoille, vaikka rekisteröintivaatimuksessa ei vaadita tätä tarkoitusta. .info-tunnusta hallinnoi Afilias. .info on rajoittamaton tunnus, joka tarkoittaa, että kuka tahansa voi hankkia sellaisen. ICANN otti tunnuksen käyttöön 16. marraskuuta 2000 yhtä aikaa kuuden muun ylätason verkkotunnuksen kanssa Internetin nimipalvelujärjestelmässä. Tämä oli ensimmäinen ja toistaiseksi ainoa kerta kun nimipalvelujärjestelmään lisättiin kerralla näin monta ylätason verkkotunnusta. Seitsemän uutta tunnusta, valittuna yli 180 ehdotuksesta, oli osaksi tarkoituksena painostaa .com- tunnusta. .info-tunnus on ollut suosituin näistä seitsemästä tunnuksesta. Rekisteröityjä tunnuksia on yli 6,5 miljoonaa, joista aktiivisia on yli miljoona. == Lähteet == Luokka:Ylätason verkkotunnukset sv:Toppdomän#Generiska toppdomäner
Vesiratas

thumb|Vesiratas Alankomaissa. Vesiratas tai vesipyörä on voimakone, jonka tarkoitus on muuttaa virtaavan tai putoavan veden energia hyötyenergiaksi. Vesiratas on muodostunut joko puisesta tai metallisesta pyörästä, jonka ulkokehällä on siipilautoja tai kouruja, joihin osuessaan vesi pyörittää koko ratasta. Vesirattaan tehoon vaikuttavat monet tekijät, kuten veden paine, rattaan suuruus ja asento sekä monet rakenteelliset tekijät. Tavallisesti ratasta käytettiin alavedellä, jolloin virtaava vesi ohjattiin rattaan alaosan siipiin (alavesiratas). Hieman harvinaisempi ratas tyyppi on ylävesiratas, jossa vesi ohjataan mahdollisimman lähelle rattaan lakipistettä. Ala- ja ylävesirattaan lisäksi on olemassa myös rintavesiratas. Vesirattaan hyötysuhde on huono ja se on altis jäätymiselle. Siksi vesiturbiinit ovat laajalti syrjäyttäneet ne.Vesiratas. Facta 2001, osa 18, palsta 141. Helsinki: WSOY 1981 ISBN 951-0-10239-3 ==Katso myös== *Vesimylly == Lähteet == == Aiheesta muualla == Luokka:Vesivoima
Glyseroli-3-fosfaattidehydrogenaasi

Glyseroli-3-fosfaattidehydrogenaasi on entsyymi, joka katalysoi reversiibeliä hapetus-pelkistysreaktiota glyseroli-3-fosfaatin ja dihydroksiasetonifosfaatin välillä. ==Toiminta== Glyseroli-3-fosfaattidehydrogenaasista on kaksi muotoa. Sytosolin entsyymi käyttää hapetuksessa koentsyyminään NAD+-molekyyliä ja pelkistyksessä NADH:ta, kun taas mitokondriaalinen entsyymi käyttää hapettimena FAD-molekyyliä. Sytosolissa esiintyvän glyseroli-3-fosfaattidehydrogenaasin toiminnalle välttämätön kofaktori on NAD+ tai NADH. Glyseroli-3-fosfaatin hapetuksessa molekyylin vetyatomi siirtyy koentsyyminä toimivan NAD+:n nikotiiniamidiryhmään, jolloin se pelkistyy NADH:ksi. Reaktiossa voi olla mukana myös sinkki-ioneja, jonka tehtävänä on koordinoitua glyseroli-3-fosfaatin hydroksyyliryhmän kanssa ja tehdä siitä happamampi, jolloin vedynsiirto tapahtuu helpommin. Dihydroksiasetonin pelkistyksessä vetyatomi tulee NADH:lta. Mitokondriaalinen glyseroli-3-fosfaattidehydrogenaasi toimii osana elektroninsiirtoketjua. Sytosolin glyseroli-3-fosfaattidehydrogenaasi muodostaa glyseroli-3-fosfaattia, joka on mitokondriaalisen glyseroli-3-fosfaattidehydrogenaasin substraatti. Entsyymiin sitoutunut FAD hapettaa glyseroli-3-fosfaatin dihydroksiasetonifosfaatiksi itse pelkistyen FADH:ksi. FADH-molekyyli luovuttaa elektroninsa mitokondrion ulkokalvossa sijaitsevalle ubikinonille. ==Glyseroli-3-fosfaattidehydrogenaasi ja sairaudet== Entsyymin aktiivisuuden on huomattu olevan koholla ylipainoisilla ihmisillä. Vakavasti ylipainoisilla henkilöillä entsyymin aktiivisuus on yli kaksi kertaa suurempi kuin normaalipainoisilla ihmisillä. Tämä johtaa glyseroli-3-fosfaattipitoisuuden kasvuun, ja glyseroli-3-fosfaatti on triglyseridien biosynteesin lähtöaine. Mutaatiolla glyseroli-3-fosfaattidehydrogenaasin tuotantoa ohjaavassa GPD1-L-geenissä on rooli Brugadan oireyhtymässä. Mutaation seurauksena solujen NADH/NAD+-tasapaino häiriintyy, mikä johtaa natriumkanavien kehittymisen heikkenemiseen ja mahdollisesti kuolemaan jo imeväisikäisenä. ==Lähteet== ==Aiheesta muualla== *EC 1.1.1.8 - glycerol-3-phosphate dehydrogenase (NAD+) Brenda *EC 1.1.5.3 - glycerol-3-phosphate dehydrogenase Brenda Luokka:Oksidoreduktaasit
Saletisti natsaa

Saletisti natsaa MTV3:n Putous-viihdeohjelmassa mukana olleen Jussi Vatasen esittämän sketsihahmon Mr. Mallorcan musiikkialbumi, joka julkaistiin 8. kesäkuuta 2011. Albumia myytiin 6 000 kappaletta. == Kappaleet == # # # # # # # # # # # == Lähteet == == Aiheesta muualla == * Suosikki.fi Luokka:Vuoden 2011 esikoisalbumit Luokka:Suomalaiset huumorialbumit Luokka:Putous
Peverilin linna

Peverilin linna on raunioitunut keskiaikainen linna Castletonin kylän lähettyvillä Derbyshiren kreivikunnassa. Domesday bookissa mainittu linna on nimetty perustajansa William Peverelin mukaan, jolla oli kuninkaan nimissä omistuksessaan maita Nottinghamshiressä ja Derbyshiressä. Sydäntornin rakensi kuningas Henrik II vuonna 1176. 1150-luvun puolivälistä lähtien linna toimi sotilaskäytön lisäksi Peak Forestin alueen hallinnollisena keskuksenaCreighton, s. 92. ==Lähteet== * ===Viitteet=== == Aiheesta muualla == Luokka:Derbyshiren linnat Luokka:Englannin nähtävyydet
Paikkamenetelmä

Paikkamenetelmä on muistitekniikka, jota on käytetty jo antiikin ajoista saakka. Se perustuu ajatukseen, jonka mukaan ihminen pystyy muistamaan hyvin tutut paikat. Tiettyjen asioiden muistamiseksi henkilön pitää yhdistää muistettavat asiat tiettyihin paikkoihin, jotka toimivat vihjeinä. Ciceron teoksen Puhujasta mukaan tekniikan kehitti runoilija Simonides Keoslainen. Simonides oli selviytynyt ainoana henkilönä rakennuksen sortumisesta. Hän oli ollut ruokailemassa ryhmässä, jonka kaikki muut jäsenet olivat murskaantuneet niin, ettei heitä voitu tunnistaa. Simonides pystyi tunnistamaan ruumiit, kun hän muisti, millä paikalla kukin ruokailija istui. Tästä hän päätteli, että asioita pystyy muistamaan yhdistämällä ne tiettyyn paikkaan. Paikkamenetelmästä tuli monien kreikkalaisten ja roomalaisten oraattorien käyttämä muistitekniikka. Sen avulla he pystyivät pitämään puheita ilman muistiinpanoja. Puhuja visualisoi palatsin, jonka eri kohtiin oli liitetty puheen eri asiat. Kun puhuja käveli mielessään palatsissa, hän pystyi muistamaan puheensa sisällön. Tekniikka oli yleisessä käytössä 1500-luvun puoliväliin asti, jolloin muut menetelmät korvasivat sen. == Lähteet == Luokka:Muisti Luokka:Retoriikka
Suzzie Tapper

Susanne Lise-Lott ”Suzzie” Tapper (s. 1. joulukuuta 1957 Sundbyberg, Ruotsi) on ruotsalainen poplaulaja ja lauluntekijä. Hänet tunnetaan muun muassa popyhtye Suzzies orkesterin keulahahmona. Tapper sairastaa Parkinsonin tautia. Hänellä on kaksi lasta. == Lähteet == Luokka:Ruotsalaiset laulaja- lauluntekijät Luokka:Vuonna 1957 syntyneet Luokka:Elävät henkilöt
Petteri Hirvonen

Petteri Hirvonen (s. 6. maaliskuuta 1965 Lahti) on suomalainen jääkiekkovalmentaja, joka on viimeksi toiminut mestisjoukkue Rovaniemen Kiekon päävalmentajana. Tästä tehtävästä Hirvonen erosi oma-aloitteisesti helmikuussa 2017. Hirvonen on toiminut myös Lahden Pelicansin päävalmentajana SM-liigassa vuosina 2002–2003 hetken Tampereen Ilveksen väliaikaisena päävalmentajana syksyllä 2006 sekä Hämeenlinnan Pallokerhon apulaisvalmentajana. Pelaajataustaa hänellä on I- ja II-divisioonasta. ==Varhaiset vuodet== Hirvosen isä Aulis pelasi SM-sarjaa TBK:ssa ja Tapparassa. Petteri Hirvonen harrasti kouluiässä jääkiekkoa ja jalkapalloa, joista ensimmäisenä mainittu vei sittemmin voiton. ==Ura== ===Pelaajana=== Hirvonen pelasi ensimmäiset miesten pelinsä kaudella 1986–1987, jolloin hän pelasi I-divisioonaa Lahden Kiekkoreippaassa. Kolmen siellä vietetyn kauden jälkeen hän vietti vuodet 1989–1993 II-divisioonajoukkue Heinolan Kiekossa. Hirvonen pelasi vielä yhden II-divisioonaottelun Lahti Mustangsissa kaudella 1995–1996, jolloin hän toimi joukkueen päävalmentajana. ===Valmentajana=== Hirvonen toimi kaudella 1995–1996 II-divisioonajoukkue Lahti Mustangsin päävalmentajana. Seuraavaksi kaudeksi 1996–1997 hän siirtyi valmentamaan Lahden Pelicansin A-nuoria. Hirvonen liittyi Kari Elorannan johtamaan Pelicansin I-divisioonajoukkueen valmennustiimiin keväällä 1999, jolloin joukkue nousi SM-liigaan. Hän toimi siellä apuvalmentajana kevääseen 2002 saakka. Helmikuussa 2002 Hirvonen nimettiin Pelicansin uudeksi päävalmentajaksi. Hän aloitti tehtävänsä saman vuoden toukokuussa. Hirvosen toistaiseksi ainoa kokonainen kausi 2002–2003 SM- liigan päävalmentajana päättyi toiseksi viimeiseen, 12. sijaan runkosarjassa. Pelicans erotti hänet 22. lokakuuta 2003. Hirvosen tilalle joukkueen päävalmentajaksi tuli Petteri Sihvonen. Kauden 2005–2006 Hirvonen toimi Mestis-joukkue Kiekko-Vantaan päävalmentajana. Kaudeksi 2006–2007 hän palasi Elorannan apuvalmentajaksi, tällä kertaa Tampereen Ilvekseen. Hirvonen korvasi tehtävässä Porin Ässien päävalmentajaksi siirtyneen Juha Pajuojan. Eloranta erotettiin kuitenkin 18. marraskuuta 2006. Hirvonen toimi Ilveksen väliaikaisena päävalmentajana kymmenen päivän ajan apunaan joukkueenjohtaja Matti Kaario, kunnes joukkue palkkasi Sakari Pietilän. Vuodet 2008–2010 Hirvonen valmensi taas Pelicansin A-nuoria. Kaudeksi 2010–2011 hän liittyi Harri Rindellin johtamaan Hämeenlinnan Pallokerhon valmennustiimiin 1+1-vuotisella sopimuksella. ==Pelaajatilastot== 1986–1987 Kiekkoreipas I-divisioona 39 9 10 19 28 – – – – – 1987–1988 Kiekkoreipas I-divisioona 26 6 11 17 22 – – – – – 1988–1989 Kiekkoreipas I-divisioona 13 1 6 7 2 – – – – – 1989–1990 HeKi II-divisioona 33 23 35 58 64 – – – – – 1990–1991 HeKi II- divisioona 33 22 40 62 28 – – – – – 1991–1992 HeKi II-divisioona 33 16 23 39 42 – – – – – 1992–1993 HeKi II-divisioona 17 4 17 21 18 9 0 3 3 26 1995–1996 Mustangs II-divisioona 1 0 0 0 0 – – – – – 3 kautta yhteensä I-divisioona 87 16 30 46 78 – – – – – ==Lähteet== * * ===Viitteet=== Luokka:Suomalaiset jääkiekkovalmentajat Luokka:Vuonna 1965 syntyneet Luokka:Elävät henkilöt